
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea art. 58 din Ordonanța de urgență a  Guvernului nr.  50/2010 privind contractele de credit pentru consumatori, cu care comisia noastră a fost sesizată în fond cu adresa Biroului Permanent nr.  Plx.636 din 16 noiembrie 2011.
	PREŞEDINTE,

Maria Eugenia BARNA 

RAPORT

asupra propunerii legislative pentru completarea art. 58 din Ordonanța 

de urgență a  Guvernului nr.  50/2010 privind contractele 

de credit pentru consumatori 
Cu adresa nr. Plx.636 din 16 noiembrie 2011, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea art. 58 din Ordonanța de urgență a  Guvernului nr.  50/2010 privind contractele de credit pentru consumatori.
La întocmirea raportului s-a avut în vedere avizul favorabil al Consiliului Legislativ.
Prezenta propunere legislativă are ca obiect de reglementare exceptarea contractelor de leasing prin care sunt achiziţionate autovehiculele, calculatoarele şi electrocasnicele noi, de la prevederile alin. (1) al art. 58 din Ordonanţa de urgenţă a Guvernului nr. 50/2010 privind contractele de credit pre consumatori, prevederi potrivit cărora consumatorul se poate retrage din contractul de credit, în termen de 14 zile, fără a invoca motive.

Iniţiativa mai prevede ca în cazul în care produsul va fi returnat se va plăti o despăgubire de 10% din valoarea de catalog a acestuia.

  Propunerea legislativă face parte din categoria legilor ordinare, potrivit art. 73 din Constituţia României, republicată.
La dezbaterea actului normativ au participat, în conformitate cu prevederile art. 54 şi 55 din Regulamentul Camerei Deputaţilor, din partea Autorității Naționale pentru Protecția Consumatorilor doamna Răduț Laura – comisar și doamna Antohi Violeta – consilier juridic, iar din partea Băncii Naționale a României doamna Angela Dimonu - șef serviciu.
La lucrările comisiei şi-au înregistrat prezenţa un număr de 18 deputaţi din totalul de 33 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri. 
Propunerea legislativă a fost respinsă de Senat în şedinţa din data de 9 noiembrie 2011.
Propunerea legislativă, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaților.
In urma dezbaterii propunerii legislative pentru completarea art. 58 din Ordonanța de urgență a  Guvernului nr.  50/2010 privind contractele de credit pentru consumatori, în şedinţa din data de 28 februarie 2012, comisia propune respingerea  acesteia deoarece prin Legea nr. 288/2010 pentru aprobarea Ordonanţei de urgenţă a Guvernului nr. 50/2010 privind contractele de credit pentru consumatori, este modificat deja art. 58. Ca atare prezenta propunere legislativă a rămas fără obiect de reglementare.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar

Vasilica Popa       

